**2. OKRUGLI STO POVODOM EVROPSKOG DANA HORMONA**

**INCIJATIVA o smanjenju izlaganja hemijskim disruptorima, smanjenja zagađenosti, eliminisanja štetnih izlaganja i poboljšanja hormonskog zdravlja.**

**Udruženje/Udruga endokrinologa i dijabetologa u Bosni i Hercegovini u saradnji sa Sarajevskom školom za nauku i tehnologiju (SSST) je 11. maja 2023. godine organiziralo Okrugli sto** **na temu ʺKako smanjiti izloženost hemikalijama koje ometaju rad endokrinog sistemaʺ a povodom Evropskog dana hormona.**

Evropsko udruženje endokrinologa (ESE), zajedno sa Evropskom fondacijom za hormone i metabolizam (ESE Fondacija) i partnerskim udruženjima 15. maja 2023. godine, obilježava po drugi put Evropski dan hormona. Kampanja sa inicijativom za podizanje svjesti o hormonima i zdravlju hormona započela je prošle godine sa prvim obilježavanjem Evropskog dana hormona. Glavni cilj ove inicijative je podizanje svjesti u javnosti i među donosiocima odluka o značajnoj ulozi, koju hormoni igraju u prevenciji, liječenju i životu sa nekim od najrasprostranjenijih bolesti na svijetu, kao i sa preko 400 rjetkih bolesti.

U maju 2022. na Prvi evropski dan hormona ESE i ESE Fondacija, objavili su Milansku deklaraciju: „Prepoznavanje ključne uloge hormona u europskom zdravlju“. Deklaracija ističe važnu ulogu hormona u javnom zdravstvu i donosiocima odluka pruža preporuke o tome kako osnažiti nacionalne i evropske zdravstvene politike.

Ove godine ESE i ESE Fondacija, objavile su Aneks I Milanske deklaracije, koji istu dopunjuje, pružanjem [**10 preporuka za dobro hormonsko zdravlje**](https://www.ese-hormones.org/media/5090/milano-declaration-2022-annex-i-web-final.pdf) o tome kako svako od nas može preduzeti jednostavne korake kako bi se osiguralo bolje hormonsko zdravlje. Preporuke 1,2 i 3 odnose se na usvajanje zdravog stila života, preporuke 4, 5 i 6 odnose se na preveniranje deficita hormona koji se može izbjeći, preporuke 7, 8 I 9 odnose se na načine kako smanjiti uticaj endokrinih disruptora, dok preporuka 10 ukazuje na svjesnost ranih signala i simptoma endokrinih bolesti.

Ove preporuke stavljaju hormone u središte zdravstvene politike. One se mogu naći na web stranici našeg udruženja i web stranici ESE na Engleskom i Bosanskom jeziku.

Udruženje/udruga endokrinologa i dijabetologa u Bosni i Hercegovini ove godine, posebnu pažnju posvjećuje preporukama 7, 8 i 9, koje ukazuju na načine, kako se može smanjiti izloženost hemikalijama koje ometaju rad endokrinog sistema. U vezi sa tim udruženje pokreće **Inicijativu za smanjenje izloženosti hemikalijama koje ometaju rad endokrinog sistema**.

Ovih dana naše udruženje odobrilo je i podržalo zajedničku Izjavu ESE (Evropsko udruženja endokrinologa) i Endocrine Society (Američko udruženje endokrinologa), koja kao akreditovana organizacija UNEP-a odnosno *Programa Ujedinjenih nacija za zaštitu životne sredine/okoliša (United Nations Environment Programme - UNEP)* učestvuje u procesu izrade međunarodno obavezujućeg dokumenta za adresiranje zagađenja plastičnim otpadom, koje predstavlja krizu svjetskih razmjera i koja će se ubrzano pogoršavati ukoliko svi akteri ne preuzmu odgovornost za rješavanje ovog problema.

Globalni sporazum o plastici jedan je od načina za rješavanje zagađenja plastičnim otpadom. Endokrina zajednica širom Evrope pa tako i u Bosni I Hercegovini ujedinjena je u tome da bi taj sporazum predstavljao dobru mogućnost da se zaštiti ljudsko i ekološko zdravlje od neželjenih efekata zagađenja plastikom, time što ćemo izlaganje hemikalijama koje ometaju rad endokrinog sistema (takozvanim EDC-ima) svesti na najmanju moguću mjeru. Decenije recenziranog istraživanja pokazale su da su ove hemikalije (uključujući bisfenole, ftalate i PFAS odnosno perfuoroalkil i polifluoroalkil materijali) sveprisutne i povezane sa ozbiljnim endokrinim bolestima kao što su neplodnost, dijabetes, karcinom i izmjenjen neurološki razvoj. Ovi efekti se posebno odnose na najranjivije grupe kao što su djeca, trudnice i radnici koji su direktno izloženi endokrinim disruptorima. Stoga je izuzetno važno da predložene osnovne obaveze uključe zabranu, postepeno ukidanje i/ili umanjenje upotrebe problematičnih plastičnih proizvoda i hemikalija. Da bi se ovo postiglo potrebno je:

* Smanjenje upotrebe opasnih hemikalija u plastičnim proizvodima kroz striktne standarde i kriterijume sigurnosti i preusmjeravanje na EDC-e, koji imaju ekstremno niske efekte koji su na biološki tolerantnom nivou.
* Ugraditi navedeno u ciljeve javnog zdravsta, kroz na primjer studije biomonitoringa, koje bi procjenjivale tjelesno opterećenje plastičnim zagađenjem.
* Formirati nezavisno savjetodavno tijelo, koje uključuje naučnike koji nisu u sukobu interesa, koji aktivno objavljuju naučne radove posebno iz oblasti endokrinologije. Ovakvo savjetodavno tijelo, pružalo bi savjete o na primjer minimiziranju izloženosti hemijskim disruptorima.

Neophodno je da nastavimo sa priključivanjem ovakvim i sličnim inicijativama, koje međusobno povezuju ciljeve minimiziranja izlaganja hemijskim disruptorima, smanjenja zagađenosti, eliminisanja štetnih izlaganja i poboljšanja zdravlja. Naše udruženje će svakako nastaviti da daje svoj doprinos uspjehu ovakvih I sličnih instrumenata koji vode ka zajedničkim ciljevima smanjenja globalne incidence bolesti širom Bosne i Hercegovine, Evrope i svjeta.

Sarajevo 11. Maj 2023.